VISPĀRĪGĀ VIENOŠANĀS (PROJEKTS)
“Mobilo telefona aparātu un planšetdatoru iegāde Iekšlietu ministrijas padotībā esošajām iestādēm uz 3 gadiem ”
Pasūtītāja vispārīgās vienošanās reģ. Nr.  14-1-12/132/24
[bookmark: _Hlk142830257]Iepirkuma identifikācijas Nr. IeM IC 2024/7

Iekšlietu ministrijas Informācijas centrs, reģistrācijas numurs 90000289913, tā priekšnieka p.i. Juris Melderis personā, kurš rīkojas saskaņā ar Ministru kabineta 2016.gada 20.septembra noteikumiem Nr.616 „Iekšlietu ministrijas Informācijas centra nolikums” (turpmāk – Pasūtītājs Nr.1),
Valsts Policija, reģistrācijas numurs 90000099040, tās priekšnieka Armanda Ruka personā, kurš darbojas saskaņā ar Ministru kabineta 2005.gada 18.janvāra noteikumiem Nr.46 “Valsts policijas nolikums’’ (turpmāk – Pasūtītājs Nr.2),
Valsts ugunsdzēsības un glābšanas dienests, reģistrācijas numurs 90000049834, tā priekšnieka Mārtiņa Baltmaņa personā, kurš rīkojas uz Ministru kabineta 2010.gada 27.aprīļa noteikumu Nr.398 “Valsts ugunsdzēsības un glābšanas dienesta nolikums” pamata (turpmāk – Pasūtītājs Nr.3), 
Valsts robežsardze, reģistrācijas numurs 90000086402, tās priekšnieka vietnieka (Galvenās pārvaldes priekšnieka) Jura Martukāna personā, kurš rīkojas uz Valsts robežsardzes 2017. gada 27. decembra reglamenta Nr. 32 “Valsts robežsardzes reglaments” pamata (turpmāk – Pasūtītājs Nr.4), 
Pasūtītājs Nr.1, Pasūtītājs Nr.2, Pasūtītājs Nr.3, Pasūtītājs Nr.4, turpmāk saukti Pasūtītāji un katrs atsevišķi – Pasūtītājs, no vienas puses, un 
LMT Retail & Logistics SIA, reģistrācijas numurs 40103148504, (turpmāk – Piegādātājs Nr.1) tās valdes priekšsēdētāja Rinalda Kalniņa un valdes locekļa Ģirta Ozoliņa personā, kuri rīkojas uz statūtu pamata,
"BITE Latvija" SIA, reģistrācijas numurs 40003742426, (turpmāk – Piegādātājs Nr.2) tās pārdošanas direktora Marta Jaunošāna personā, kurš rīkojas uz 2024.gada 8.janvāra pilnvaras Nr.1/2024-MJ  pamata,
"TehEksperts" SIA, reģistrācijas numurs 41503080333, (turpmāk – Piegādātājs Nr.3) tās valdes locekļa Igora Freimaņa personā, kas darbojas uz statūtu pamata,
"VEFabrika" SIA, reģistrācijas numurs 44103059378, (turpmāk – Piegādātājs Nr.4) tās Ineses Lenšas personā, kas rīkojas saskaņā ar 2017.gada 13.janvāra ģenerālpilnvaru (reģistrēta Rīgas apgabaltiesas zvērinātas notāres Ilonas Ķibildes aktu un apliecinājumu reģistra grāmatā Nr.442),
Piegādātājs Nr.1, Piegādātājs Nr.2, Piegādātājs Nr.3, Piegādātājs Nr.4, turpmāk kopā saukti – Piegādātāji un katrs atsevišķi – Piegādātājs, no otras puses,
 (turpmāk – Piegādātāji, bet katrs atsevišķi – Piegādātājs), Pasūtītājs un Piegādātājs kopā saukti – Līdzēji, bet katrs atsevišķi – Līdzējs, 
pamatojoties uz iepirkuma “Mobilo telefona aparātu un planšetdatoru iegāde Iekšlietu ministrijas padotībā esošajām iestādēm uz 3 gadiem”, iepirkuma identifikācijas Nr. IeM IC 2024/7 (turpmāk – iepirkums) rezultātiem (turpmāk – Iepirkums), noslēdz šādu vispārīgo vienošanos (turpmāk – Vienošanās):
1. VIENOŠANĀS PRIEKŠMETS UN VISPĀRĪGIE NOTEIKUMI
1.1. Vienošanās ir paredzēta kārtība kādā Pasūtītājs Vienošanās darbības laikā izvēlas vienu no Piegādātājiem, kurš piegādās tehniskā specifikācijā (Līguma 1. pielikums) norādītās Preces, ņemot vērā atbilstību tehniskajai specifikācijai.
1.2. Vienošanās tāpat ir paredzēti noteikumi, kas paredz Preces piegādi, apmaksas kārtību un kārtību, saskaņā ar kuriem tiks slēgti piegādes līgumi (Vienošanās 6. pielikums), to skaitā, bet ne tikai, noteikumi attiecībā uz Iepirkuma priekšmetu, cenu, kvalitātes jautājumiem.
1.3. Vienošanās priekšmets ir mobilie telefona aparāti un planšetdatori (turpmāk – Prece), saskaņā ar Vienošanās Piegādātāju Iepirkumā iesniegto tehnisko un finanšu piedāvājumu un šīs Vienošanās kārtību.
1.4. Pasūtītājs ir tiesīgs iegādāties no Piegādātāja arī citas šim Līguma priekšmetam līdzīgas Preces, kuru nepieciešamību uz Vienošanās slēgšanas brīdi nevarēja paredzēt, bet ir Piegādātāja sortimentā. Preču piegāde notiek tikai pēc cenas un apjoma saskaņošanas ar Pasūtītāja pārstāvi. Piegādātājs par citām iepirkuma priekšmetam līdzīgām Precēm piedāvā cenu, kas nepārsniedz tā preču katalogā, tirdzniecības vietā vai interneta veikalā norādīto preču cenu (ja tā atšķiras minētajos avotos, tad cena nepārsniedz lētāko no norādītajām).
1.5. Pasūtītājs Vienošanās izpildes laikā ir tiesīgs iepirkt Preces tādā apjomā, kāds tam ir nepieciešams Vienošanās darbības laikā un Pasūtītājam nav pienākums izpirkt Preces Vienošanās 2.2. apakšpunktā noteiktās summas apmērā.
2. VIENOŠANĀS KOPĒJĀ SUMMA, PRECES CENA
2.1. Vienošanās stājas spēkā ar tās parakstīšanas brīdi, kad to ir parakstījuši visi Piegādātāji un Pasūtītāji,  un ir spēkā līdz Vienošanās 2.2. apakšpunktā minētās summas sasniegšanai vai uz 3 (trīs) gadiem (atkarībā no tā, kurš gadījums iestājas pirmais).
2.2. Vienošanās summa veido visu saņemto Preču kopējā vērtība, kuras Pasūtītājs ir saņēmis šīs Vienošanās darbības laikā. Vienošanās kopējā summa ir 584 699,99 EUR (pieci simti astoņdesmit četri tūkstoši seši simti deviņdesmit deviņi euro un 99 centi) bez PVN. Vienošanās summa nepārsniedz:
2.2.1. Iekšlietu ministrijas Informācijas centrs - līdz 166 000,00 EUR (viens simts sešdesmit seši tūkstoši euro un 00 centi) bez PVN;
2.2.2. Valsts Policija – līdz 150 000,00 EUR (simtu piecdesmit tūkstoši euro un 00 centi) bez PVN;
2.2.3. Valsts ugunsdzēsības un glābšanas dienests – līdz 169 399,99 EUR (viens simts sešdesmit deviņi tūkstoši trīs simti deviņdesmit deviņi euro un 99 centi) bez PVN;
2.2.4. Valsts robežsardze - 99 300,00 EUR (deviņdesmit deviņi tūkstoši trīs simti euro un 00 centi) bez PVN.
2.2.5. Līgumcena ietver summu par Atklāta konkursa nolikuma 2.pielikuma “Tehniskā specifikācija” noteikto preču piegādi. Pasūtītājam Vispārīgās vienošanās izpildes laikā nav pienākuma izlietot visu Vispārīgās vienošanās summu.
2.2.6. PVN tiek aprēķināts Latvijas Republikā spēkā esošajos normatīvajos aktos noteiktajā apmērā. Vienošanās kopējo summu kontrolē Pasūtītājs.
2.3. Preču cena Vienošanās izpildes laikā nevar pārsniegt Vienošanās 1. pielikumā norādīto attiecīgās vienības cenu, izņemot 1.4. apakšpunktā noteiktajā gadījumā. Preces cenā ietver Preces vērtību un visus ar Vienošanās izpildi saistītos Piegādātāja izdevumus, kas saistīti ar Preces piegādi, garantiju un apmaiņu, kā arī citas izmaksas, kas saistītas ar Vienošanās izpildi. Šim Līguma priekšmetam līdzīgo Preču cenas nevar pārsniegt Piegādātāja pārdošanā esošo preču cenu.
3. PASŪTĪJUMU VEIKŠANAS KĀRTĪBA
3.1. [bookmark: _Hlk168574344]Lai iegādātos Preces, Pasūtītāja pārstāvji pēc nepieciešamības nosūta Piegādātājam uz Vienošanās norādītajām Piegādātāju e-pasta adresēm uzaicinājumu (turpmāk – Uzaicinājums) (Vienošanās 2. pielikums) iesniegt piedāvājumu (turpmāk – Piedāvājums) (Vienošanās 3. pielikums) par šajā Vienošanās noteiktajām Precēm (Vienošanās 1. pielikumā) un/vai Vienošanās 1.4. apakšpunktā norādītajām Precēm.
3.2. Uzaicinājumā Pasūtītājs precizē Preču tehniskās specifikācijas (t.sk., ja nepieciešams, tehnisko dokumentāciju, kas apliecina izvirzīto tehnisko specifikāciju prasību izpildi), nosaka apjomu, piegādes vietu un laiku, saskaņā ar tehnisko specifikāciju (Vienošanās 1. pielikums) un citus būtiskus nosacījumus.
3.3. Uzaicinājums uzskatāms par nosūtītu, ja Pasūtītājam ir attiecīgs apstiprinājums par nosūtīto e-pastu.
3.4. Piegādātāja pārstāvis 5 (piecu) darba dienu laikā no Vienošanās 3.1. apakšpunktā norādītā Uzaicinājuma saņemšanas dienas Pasūtītājam nosūta Piedāvājumu, ievērojot Pasūtītāja Uzaicinājumā noteikto piedāvājumu iesniegšanas termiņu.
3.4.1. Piedāvājums tiek iesniegts kā elektroniski parakstīts dokuments;
3.4.1. Pasūtītājs pēc Piedāvājuma elektroniskas saņemšanas nekavējoties apstiprina Piegādātājam saņemšanas faktu;
3.4.1. Piedāvājumā ir jāsniedz informācija par visiem Pasūtītāja Uzaicinājumā norādītajiem aspektiem;
3.4.1. Piedāvājums ir jāiesniedz līdz Uzaicinājumā norādītā termiņa beigām. Piedāvājumus, kas ir iesniegti vēlāk, Pasūtītājs neizskata;
3.4.1. Pasūtītājs nodrošina iesniegto Piedāvājumu konfidencialitāti līdz to vērtēšanas procesa sākumam.
3.5. Piegādātāji, gatavojot Piedāvājumu ievēro, ka Preču vienības cenas nedrīkst būt augstākas par Vienošanās 1. pielikumā norādītajām cenām, bet Piegādātājs var piedāvāt zemākas Preču vienības cenas par tām, kas ir norādītas Vienošanās 1.pielikumā.
3.6. Piegādātājs, iesniedzot Piedāvājumu 3.4. apakšpunktā noteiktajā kārtībā, drīkst paaugstināt katras Preču vienības cenu, ievērojot nosacījumu, ka cenas pieaugums visā Vienošanās darbības laikā nepārsniedz 5% (piecu procentu) robežu katrai Preču vienībai, salīdzinot pret sākotnēji iesniegto Finanšu piedāvājumu Atklātā konkursā. Cenas pieauguma ierobežojums neattiecas uz gadījumiem, kad attiecīgo Preču (Preču kategorijas) cenu vispārējā pieauguma līmenis, atbilstoši kompetento institūciju (piemēram, Centrālās statistikas pārvaldes datiem vai līdzvērtīgiem datiem, ja Piegādātājs ir ārzemēs reģistrēta persona) sniegtajiem datiem Piedāvājuma iesniegšanas dienā pārsniedz 5% (piecu procentu) robežu. Šādā gadījumā Piegādātājs savam Piedāvājumam pievieno attiecīgo Preču (Preču kategorijas) cenu pieaugumu pamatojošu informāciju, kas iegūta no kompetentajām institūcijām. Gadījumā, ja Pasūtītājs nepiekrīt cenas izmaiņām, Pasūtītājam ir tiesības vienpusēji atkāpties no Vienošanās un neslēgt Līgumu par attiecīgajām Precēm.
3.7. Pasūtītājs ne vēlāk kā 5 (piecu) darba dienu laikā pēc Uzaicinājumā norādītā Piedāvājumu iesniegšanas termiņa beigām izvērtē iesniegto Piedāvājumu atbilstību Uzaicinājumā norādītajām prasībām, un izvēlas Piedāvājumu ar viszemāko cenu, kas atbilst Vienošanās un Uzaicinājumā norādītajām prasībām katrai Preces pozīcijai atsevišķi. 
3.8. Ja ir iesniegti divi vai vairāki piedāvājumi ar vienādu Preces pozīcijas vienas vienības cenu, Pasūtītājs Preces piegādes tiesības piešķir tam Piegādātājam, kurš Piedāvājumu atsūtījis ātrāk.
3.9. Ja Piegādātājs nevar nodrošināt Pasūtītājam nepieciešamās Preces piegādi, tam nav tiesību celt pretenzijas pret citu Piegādātāju, kurš ir piedāvājis nākamo Piedāvājuma kopējo zemāko cenu un var izpildīt visus Pasūtītājam nepieciešamās piegādes nosacījumus.
3.10. Piegādātājs, kurš nav spējis piegādāt kādu no pasūtītājam Precēm, nezaudē tiesības šīs Preces piegādāt nākotnē, citā Pasūtītāja Pasūtījumā.
3.11. [bookmark: _Hlk168574393][bookmark: _Hlk168574237]Pasūtītājs 5 (piecu) darba dienu laikā sagatavo Līgumu, ja piegādājamo Preču summa pārsniedz EUR 4 000,00 (četri tukšosi euro) bez PVN (Vienošanās 6. pielikums).
3.12. Ja piegādājamo Preču summa nesasniedz EUR 4 000,00 (četri tukšosi euro ) bez PVN, Pasūtītājs 5 (piecu) darba dienu laikā nosūta Piegādātājam uz Vienošanās norādītajām Piegādātāju e-pasta adresēm pasūtījuma apstiprinājumu ar uzaicinājumu piegādāt Preci. 

4. PRECES PIEGĀDE UN PIEŅEMŠANAS KĀRTĪBA
4.1. Preču piegādes termiņš ir noteikts Preču tehniskajā specifikācijā (Vienošanās 1. pielikums). Piegādātājs Pasūtītājam nodod Preces Preču tehniskajā specifikācijā noteiktajā kārtībā un Puses abpusēji paraksta attaisnojuma dokumentu.
4.2. [bookmark: _Hlk168574119]Pasūtītājs pieņem no Piegādātāja Preces, ja tās atbilst Preces norādītajai tehniskajai specifikācijai (Vienošanās 1. pielikums) un Uzaicinājumā noteiktajam.
4.3. Pasūtītājs var nosūtīt pretenziju 10 (desmit) darba dienu laikā par Preces kvalitāti vai bojājumiem, rakstiski nosūtot e-pastā pretenziju vai informējot par to telefoniski, izmantojot Vienošanās 10.1.2. apakšpunktā minētos sakaru līdzekļus un to rekvizītus (e-pasta adreses un tālruņu numurus).
4.4. Saskaņā ar Pasūtītāja pārstāvja Pasūtījumu, Piegādātājs piegādā un nodod Pasūtītājam Preci, noformējot par katru piegādāto Preces partiju atsevišķu attaisnojuma dokumentu, saskaņā ar Vienošanās 2. pielikumā norādītajām adresēm.
4.5. Risku par Preču nejaušu bojāeju līdz attaisnojuma dokumenta parakstīšanai uzņemas Piegādātājs.
4.6. Ja Piegādātājs noteiktā termiņā Preci vai daļu no tās nav piegādājis, tiek sastādīts akts par Preču piegādi ar nokavējumu (Vienošanās 4. pielikums), kurā Pasūtītājs norāda piegādes termiņa nokavējumu.
4.7. Ja Piegādātājs piegādājis nekvalitatīvas vai tehniskajā specifikācijā noteiktajām prasībām neatbilstošas Preces, tiek sastādīts Defekta akts (Vienošanās 5. pielikums), (turpmāk – Defekta akts), kurā Pasūtītājs norāda konstatētos defektus un/vai trūkumus, trūkumu novēršanas veidu un termiņu.
4.8. Piegādātājs konstatētos defektus un/vai trūkumus novērš uz sava rēķina, nodrošinot Preces apmaiņu un/vai trūkstošās Preces piegādi 20 (divdesmit) kalendāro dienu laikā no Pasūtītāja rakstiskas pretenzijas saņemšanas brīža.
4.9. Attaisnojuma dokumenta parakstīšana ir iespējama pēc Aktā par Preču piegādi ar nokavējumu un/vai Defekta aktā norādīto trūkumu pilnīgas novēršanas.

5. NORĒĶINU KĀRTĪBA
5.1. Par Vienošanās noteikumiem atbilstošu un faktiski saņemtu Preci, Pasūtītājs veic samaksu 14 (četrpadsmit) darba dienu laikā pēc tam, kad ir izpildījušies turpmākie nosacījumi:
5.1.1. Pasūtītāja pārstāvis 3 (trīs) darba dienu laikā ir izvērtējis attaisnojuma dokumenta atbilstību piegādātajai Precei un atbilstības gadījumā to saskaņojis, ja dokuments sagatavots korekti;
5.1.2. ja iesniegtajā dokumentā ir nepieciešami precizējumi vai labojumi, samaksas termiņu sāk skaitīt no dienas, kad Piegādātājs ir iesniedzis izlabotu vai precizētu attaisnojuma dokumentu un Pasūtītājs to ir saskaņojis.
5.2. Piegādātājs sagatavo attaisnojuma dokumentu par Preces piegādi, kurā iekļauj informāciju – Preces nosaukums, daudzums, mērvienība, cena EUR bez PVN, summa, Pasūtītāja Vienošanās reģistrācijas numurs un Iepirkuma identifikācijas numurs, pasūtījuma numurs, Pasūtītāja un Piegādātāja rekvizīti. Ja Piegādātājs nav iekļāvis attaisnojuma dokumentā šajā punktā noteikto informāciju, Pasūtītājam ir tiesības prasīt Piegādātājam veikt atbilstošas korekcijas. Piegādātājs ir tiesīgs iesniegt elektronisko rēķinu, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
5.3. Pasūtītājs pirms Vienošanās 5.1. apakšpunktā noteikto samaksu veikšanas normatīvajos aktos noteiktajā kārtībā pārbauda vai pret Piegādātāju un/vai Piegādātāja apakšuzņēmēju ir/nav piemērotas starptautiskās vai nacionālās sankcijas saskaņā ar Latvijas Republikas normatīvo aktu prasībām, ja ir piemērotas, Pasūtītājam ir pienākums neveikt samaksu. Iestājoties šajā punktā minētajiem apstākļiem Pasūtītājam ir pienākums piemērot Vienošanās 12.6.3. apakšpunktu. Samaksas pienākuma termiņu tecējums apstājas ar sankciju piemērošanas brīdi un tiek atjaunots ar Latvijas Republikas kompetento institūciju norādījumiem par sankciju atcelšanu.
5.4. Apmaksa tiek uzskatīta par notikušu ar brīdi, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Piegādātāja norēķinu kontu.
5.5. Aprēķinātās līgumsoda summas Pasūtītājs ir tiesīgs ieturēt no samaksas par piegādāto Preci, rakstiski par to informējot Piegādātāju.
6. GARANTIJAS NOSACĪJUMI
6.1. Piegādātājs garantē, ka piegādātā Prece būs kvalitatīva un atbildīs Vienošanās 1.pielikumā noteiktajai tehniskajai specifikācijai, kā arī Latvijas Republikā spēka esošo normatīvo aktu prasībām, kas uz to attiecas.
6.2. Preces garantijas termiņš ir ne īsāks par 24 (divdesmit četriem) kalendāra mēnešiem (Vienošanās 1.pielikumā), un tas nevar būt īsāks par ražotāja noteikto garantijas termiņu, kas atbilst Latvijas Republikas un Eiropas Savienības normatīvo aktu prasībām. Garantijas termiņš tiek skaitīts no attaisnojuma dokumenta parakstīšanas brīža. Garantija attiecas gan uz Preci, gan uz tās sastāvdaļām.
6.3. Gadījumā, ja no Pasūtītāja vainas neatkarīgu iemeslu dēļ, Precēm garantijas termiņā rodas kāds bojājums vai defekts, vai Prece neatbilst tās darbības kvalitātes prasībām (turpmāk – Nekvalitatīva Prece), Pasūtītājs noformē Defekta aktu. Pasūtītājs pēc Defekta akta noformēšanas nekavējoties ar e-pasta starpniecību informē Piegādātāju izmantojot Vienošanās 10.1.2. apakšpunktā norādīto kontaktinformāciju.
6.4. Piegādātājs bez papildus samaksas 20 (divdesmit) kalendāro dienu laikā no Pasūtītāja rakstiskas pretenzijas saņemšanas brīža pēc Pasūtītāja izvēles:
6.4.1. ar saviem resursiem un, sedzot visus saistītos izdevumus, apmaina nekvalitatīvo Preci pret jaunu un kvalitatīvu, kas atbilst Tehniskās specifikācijas prasībām un Vienošanās noteikumiem;
6.4.2. atgriež Pasūtītājam samaksāto naudu, kas Piegādātājam samaksāta par Nekvalitatīvām Precēm.
6.5. Pēc Vienošanās 6.4.2. apakšpunktā norādītā maksājuma saņemšanas, Pasūtītājs atgriež Piegādātājam Nekvalitatīvās Preces.
6.6. Ja Līdzējiem rodas domstarpības par Prece neatbilstību kvalitātei, tie, savstarpēji vienojoties, ir tiesīgi pieaicināt neatkarīgos ekspertus (speciālistus), kuru slēdziens būs saistošs Līdzējiem.
7. LĪDZĒJU MANTISKĀ ATBILDĪBA
7.1. Līdzēji savstarpēji ir atbildīgi par pretējam Līdzējam nodarītajiem zaudējumiem, ja tie radušies kāda Līdzēja vai tā darbinieku, kā arī Līdzēja Līguma izpildē iesaistīto trešo personu darbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
7.2. Par Vienošanās 5.1. apakšpunktā noteiktā termiņa kavējumu, Piegādātājam ir tiesības Pasūtītājam prasīt maksāt līgumsodu 0,5% (nulle, komats, piecu procentu) apmērā no nokavētā maksājuma kopējās summas par katru nokavēto dienu, bet ne vairāk kā 10% (desmit procenti) no nokavētā maksājuma kopējās summas.
7.3. Ja Piegādātājs nepilda Vienošanās 4.1. apakšpunkta nosacījumus Vienošanās noteiktā kārtībā un termiņos Piegādātājs maksā Pasūtītājam līgumsodu 0,5% (nulle, komats, piecu procentu) apmērā no nepiegādātās Preču summas par katru nokavēto dienu, bet ne vairāk kā 10% (desmit procentu) no attiecīgi nepiegādātās Preču summas.
7.4. Par Vienošanās 4.8. apakšpunktā noteikto termiņu neievērošanu Pasūtītājs ir tiesīgs pieprasīt no Piegādātāja līgumsodu 0,5% (nulle, komats, piecu procentu) apmērā no Nekvalitatīvo Preču summas par katru nokavēto dienu, bet ne vairāk kā 10% (desmit procentu) no Nekvalitatīvo Preču summas (bez PVN).
7.5. Ja kāds no Piegādātājiem, kuram saskaņā ar Līguma noteikumiem ir piešķirtas piegādes tiesības, nepamatoti atsakās veikt piegādi, tas maksā Pasūtītājam līgumsodu 100,00 EUR (viens simts euro).
7.6. [bookmark: _Ref425781128]Piegādātājs garantē, ka tam ir derīgas visas nepieciešamās speciālās atļaujas, licences vai sertifikāti Preču piegādei un izgatavošanai.
7.7. Līgumsoda samaksa neatbrīvo Līdzējus no Vienošanās/Līguma saistību tālākas izpildes.
7.8. Ja nokavēta kādas Vienošanās/Līguma noteiktas saistības izpilde, līgumsods apmaksājams 10 (desmit) darba dienu laikā no attiecīgā Līdzēja pieprasījuma un atbilstoša rēķina saņemšanas dienas attiecīgā Līdzēja iestādē.
7.9. Pasūtītājam ir tiesības samazināt Piegādātājam samaksājamo naudas summu tādā apmērā, kāda ir Līguma noteiktajā kārtībā aprēķinātā līgumsoda summa un pasūtījumam radīto zaudējumu summa, rakstiski par to informējot Piegādātāju.
8. LĪDZĒJU TIESĪBS UN PIENĀKUMI
8.1. Piegādātāju pienākumi:
8.1.1. ievērot patiesas un godīgas konkurences principus Vienošanās darbības laikā;
8.1.2. iesniegt piedāvājumus saskaņā ar Vienošanās noteikto;
8.1.3. veikt piegādi saskaņā ar Līgumu, ja tas bija noslēgts par piegādi, iesniegto piedāvājumu, tehnisko specifikāciju un Vienošanās noteikumiem;
8.1.4. uzņemties atbildību par Preču kvalitāti;
8.1.5. nedrīkst nodot uzlikto pienākumu izpildi trešajām personām, kā arī nedrīkst izpaust Vienošanās un Līguma izpildes gaitā iegūto informāciju par Pasūtītāju trešajām personām un izmantot ar Vienošanās un Līguma izpildi saistīto informāciju komerciāliem nolūkiem.
8.2. Piegādātāju tiesības:
8.2.1. saskaņā ar Vienošanās noteikumiem saņemt uzaicinājumu un iesniegt piedāvājumu par piegādes veikšanu;
8.2.2. saskaņā ar Vienošanās noteikto kārtību saņemt samaksu par kvalitatīvu, Vienošanās noteikumiem atbilstošu Preci;
8.2.3. Preču piegādes veikšanas laikā netraucēti piekļūt vietām, kurās tiek veikta Preču piegāde.
8.3. Pasūtītāja pienākumi:
8.3.1. samaksāt Piegādātājam par kvalitatīvu, Vienošanās noteikumiem atbilstošu Preci pēc attaisnojuma dokumenta iesniegšanas Pasūtītājam saskaņā ar Vienošanās noteikto kārtību;
8.3.2. nodrošināt Uzaicinājuma par piedāvājuma iesniegšanu nosūtīšanu Piegādātājiem saskaņā ar Vienošanās noteikumiem;
8.3.3. veikt iesniegto Piedāvājumu pārbaudi un salīdzināšanu saskaņā ar Vienošanās noteikumiem.
8.4. Pasūtītāja tiesības:
8.4.1. pieprasīt no Piegādātājiem paskaidrojumus par Piedāvājuma neiesniegšanas iemeslu;
8.4.2. ir tiesīgs, pieņemot Preci, pieaicināt neatkarīgus speciālistus un ekspertus;
8.4.3. ja kāds no Piegādātājiem 3 (trīs) reizes neiesniedz Piedāvājumu un/vai atsakās slēgt Līgumu ar Pasūtītāju un/vai noslēdz Līgumu un neveic Preču piegādi, Pasūtītājam ir tiesības vienpusēji pārtraukt Vienošanos ar viņu, nosūtot rakstisku informāciju par Vienošanās vienpusēju pārtraukšanu;
8.4.4. pieprasīt no Piegādātāja informāciju par Preces realizācijas gaitu;
8.4.5. nemaksāt Piegādātājam par nekvalitatīvu, Vienošanās un/vai Līguma noteikumiem neatbilstošu Preci.
9. NEPĀRVARAMA VARA
9.1. Līdzēji tiek atbrīvoti no atbildības par daļēju vai pilnīgu Vienošanās/Līguma noteikto saistību neizpildīšanu, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās/Līguma parakstīšanas dienas, un kurus nevarēja iepriekš ne paredzēt, ne novērst.
9.2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, pandēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā, izņemot, ja šie valsts un pašvaldību institūciju lēmumi ir kā sekas kāda Līdzēja darbībai vai bezdarbībai.
9.3. Līdzējam, kura atsaucas uz nepārvaramas varas vai ārkārtējā rakstura apstākļu darbību, ne vēlāk kā 3 (trīs) darba dienu laikā, par šādu apstākļu iestāšanos rakstveidā jāziņo otram Līdzējam. Paziņojumā jānorāda, kādā termiņā pēc viņu uzskata ir iespējama un paredzama viņu Vienošanās/Līguma paredzēto saistību izpilde, un, pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana otram Līdzējam liedz tiesības atsaukties uz nepārvaramas varas apstākļiem.
9.4. Vienošanās/Līguma izpildes termiņu var pagarināt uz nepārvaramas varas notikumu darbības laiku, kā arī Līdzējiem, vienojoties uz laika posmu, kas ļautu pilnībā izpildīt Vienošanās/Līgumā paredzētās saistības.
9.5. Ja Vienošanās 9.1. punktā minētie apstākļi turpinās ilgāk par 3 (trīs) nedēļām, Līdzēji vienojas par saistību izpildes atlikšanu, izbeigšanu vai turpināšanas procedūru.
10. LĪDZĒJU PĀRSTĀVJI
10.1. Līdzēji vienojas, ka ar Vienošanās izpildi saistītos jautājumus risinās šādi Līdzēju pārstāvji:
10.1.1. Pasūtītāja pārstāvis: pārstāvji, materiāli atbildīgās personas un Preču piegādes adreses norādīti Vienošanās 7. pielikumā.
10.1.2. Piegādātāja pārstāvji: 
10.1.2.1. Piegādātāja Nr.1 atbildīgā persona:……….;
10.1.2.2. Piegādātāja Nr.2 atbildīgā persona: ………;
10.1.2.3. Piegādātāja Nr.3 atbildīgā persona:……….;
10.1.2.4. Piegādātāja Nr.4 atbildīgā persona: ……....;
10.2. Līdzēju pārstāvjiem un Pasūtītāja materiāli atbildīgām personām ir šādi pienākumi un tiesības:
10.2.1. pieteikt un saskaņot Preces piegādes laiku;
10.2.2. pieņemt un pārbaudīt Preci;
10.2.3. parakstīt attaisnojuma dokumentu, Defekta aktu, Aktu par Preču piegādi ar nokavējumu;
10.2.4. pieteikt pretenzijas par Vienošanās saistību pienācīgu neizpildi;
10.2.5. risināt citus organizatoriskos jautājumus, kas saistīti ar Vienošanās izpildi, tajā skaitā kontrolēt līgumcenas izlietojumu;
10.2.6. paziņot par savu prombūtni, norādot savas prombūtnes laiku un aizvietotāju, tā kontaktinformāciju.
10.3. Līdzēju pārstāvjiem nav tiesību veikt labojumus vai izdarīt grozījumus Vienošanās/Līguma vai tā pielikumos.
10.4. Līdzēju pārstāvji, veicot savstarpējo saraksti, izmanto Vienošanās 10.1. punktā minētos sakaru līdzekļus un to rekvizītus (e-pasta adreses un tālruņu numurus).

11. STRĪDU RISINĀŠANAS KĀRTĪBA
11.1. Strīdus un nesaskaņas, kas var rasties Vienošanās izpildes rezultātā vai sakarā ar Vienošanās/Līguma, Līdzēji risina savstarpēju sarunu ceļā.
11.2. Ja Līdzēji 30 (trīsdesmit) dienu laikā nevar panākt vienošanos sarunu ceļā, tad strīdi risināmi Latvijas Republikas tiesā Latvijas Republikas normatīvajos aktos noteiktajā kārtībā.
11.3. Preces garantijas saistības ir spēkā līdz garantijas termiņa beigām. Piegādātāja garantijas saistības ir spēkā līdz garantijas izpildes dienai.
12. 	VIENOŠANĀS/LĪGUMA GROZĪŠANA UN IZBEIGŠANA
12.1. Līdzēji vienojoties un noslēdzot rakstiskus Vienošanās grozījumus, ievērojot Publisko iepirkumu likumā noteikto Vienošanās izpildes termiņu var pagarināt, šādos gadījumos:
12.1.1. ja nav sasniegta Vienošanās 2.2. apakšpunktā paredzētā Vienošanās summa, Līdzējiem vienojoties par termiņa pagarinājumu līdz Vienošanās summas sasniegšanai;
12.1.2. ja izpildes termiņa pagarināšanas nepieciešamība ir radusies Pasūtītāja vainas dēļ, vai Vienošanās izpildes kavējums ir radies saistītā ar cita līguma (kuru Pasūtītājs noslēdzis ar citu Piegādātāju) izpildes kavējumu vai pārkāpumu;
12.1.3. ja izpildes termiņa pagarināšanas nepieciešamība ir radusies vai ir nepieciešama, nepārvaramas varas dēļ vai tai ir cits objektīvs no Piegādātāja gribas neatkarīgs iemesls, kuru Piegādātājs iepriekš nevarēja paredzēt un novērst.
12.2. Līdzējiem vienojoties, ievērojot Publisko iepirkumu likuma 61. panta pirmās daļas nosacījumus, Vienošanās var tikt izdarīti labojumi, grozījumi un papildinājumi, gadījumos, ja:
12.3.1. nepieciešams veikt nebūtiskus grozījumus Preču tehniskajā specifikācijā;
12.3.2. tiek mainīti Līdzēju pārstāvji.
12.3. Visi labojumi, grozījumi un papildinājumi tiek veikti rakstiski, un tie stājas spēkā tikai tad, kad tos ir parakstījuši abi Līdzēji.
12.4. Līdzējiem ir tiesības vienpusēji izbeigt Vienošanos pirms termiņa, rakstiski informējot 30 (trīsdesmit) darba dienas pirms izbeigšanas.
12.5. Pasūtītājs ir tiesīgs vienpusēji atkāpties no Vienošanās, ja:
12.5.1. Piegādātājs nenodod Pasūtītājam Preces 3 (trīs) reizes Vienošanās 4.1. apakšpunktā noteiktajā termiņā; 
12.5.2. Piegādātājs kavē 2 (divas) reizes Vienošanās 4.8. apakšpunktā norādīto termiņu ilgāk par 10 (desmit) dienām;
12.5.3. pret Piegādātāju un/vai Piegādātāja apakšuzņēmēju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu noteiktās sankcijas, kas ietekmē Vienošanās/Līguma izpildi.
12.6. Ja Piegādātājs Vienošanās ietvaros ir piegādājis Preci, ko apliecina Līdzēju parakstīts attaisnojuma dokuments, bet ir iestājušies Vienošanās 5.3. apakšpunktā minētie apstākļi, Pasūtītājam ir pienākums atkāpties no Vienošanās/Līguma. Līdzēji vienojas, ka Pasūtītājs Vienošanās 12.6.3. apakšpunktā minētajā gadījumā samaksu par piegādāto Preci neveiks līdz turpmākajiem Latvijas Republikas kompetento institūciju norādījumiem bez Piegādātāja tiesībām uz zaudējumu atlīdzības prasījumiem.
12.7. Piegādātājs ir tiesīgs vienpusēji atkāpties no Vienošanās, ja Pasūtītājs kavē Vienošanās 5.1. punktā norādīto termiņu ilgāk par 30 (trīsdesmit) dienām.
12.8. Atkāpšanās no Vienošanās 12.5. vai 12.7. apakšpunkta kārtībā neatbrīvo vainīgo Līdzēju no pienākuma maksāt līgumsodu par termiņu no nokavējuma brīža līdz brīdim, kad pretējais Līdzējs ir vienpusēji atkāpies no Vienošanās.

13. VIENOŠANĀS IZPILDĒ IESAISTĪTĀ PERSONĀLA UN APAKŠUZŅĒMĒJA NOMAIŅA
13.1. Piegādātājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Vienošanās/Līguma izpildē.
13.2. Vienošanās/Līguma izpildē iesaistītā apakšuzņēmēja nomaiņa un papildu apakšuzņēmēju iesaistīšana pieļaujama, ievērojot Publisko iepirkumu likuma 62. pantā noteikto kārtību.
13.3. Pasūtītājs pieņem lēmumu atļaut vai atteikt Piegādātāju apakšuzņēmēju nomaiņu vai jaunu apakšuzņēmēju iesaistīšanu Vienošanās/Līguma izpildē iespējami īsā laikā, bet ne vēlāk kā 5 (piecas) darba dienu laikā pēc tam, kad no Piegādātāja saņemta visa informācija un dokumenti, kas nepieciešami lēmuma pieņemšanai.
13.4. Pasūtītāja lēmums atteikt Piegādātājam apakšuzņēmēju nomaiņu vai jaunu apakšuzņēmēju iesaistīšana Vienošanās/Līguma izpildē nevar būt par pamatu Piegādātāja prasījumam par Vienošanās/Līguma paredzēto saistību izpildes termiņu pagarinājumu.
14. PERSONAS DATU APSTRĀDES NOSACĪJUMI
14.1. Līdzēji apliecina, ka Vienošanās/Līgumā norādītos vai saskaņā ar Vienošanos/Līguma izpildi nodotos Līdzēju darbinieku personu datus izmantos tikai Vienošanās/Līguma izpildei un Preces piegādes sniegšanai dati tiks apstrādāti tikai saskaņā ar Vienošanās/Līguma priekšmetu, Vienošanās/Līgumā noteiktajā apjomā, uz Vienošanās/Līguma darbības termiņu un tikai saskaņā ar spēkā esošo tiesību aktu prasībām).
14.2. Līdzēji apņemas nodrošināt spēkā esošajiem tiesību aktiem atbilstošu aizsardzības līmeni otra Līdzēja personas datiem. Līdzēji apņemas nenodot tālāk trešajām personām otra Līdzēja iesniegtos personas datus. Ja saskaņā ar spēkā esošajiem tiesību aktiem Līdzējiem var rasties šāds pienākums, tie pirms personas datu nodošanas informē par to otru Līdzēju, ja vien to neaizliedz spēkā esošie tiesību akti.
14.3. Līdzēji ir atbildīgi par personas datu aizsardzības un apstrādes noteikumu ievērošanu.
14.4. Katram Līdzējam, neizpildot vai pienācīgi neizpildot savas līgumsaistības, ir jāsedz visi  otram Līdzējam vai trešajām personām nodarītie zaudējumi, kas radušies tās darbības vai bezdarbības rezultātā. Katrs no Līdzējiem patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Līdzēja atbildība, Līdzējam jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
15. PAPILDUS NOTEIKUMI
15.1. Līdzējam, mainot savu nosaukumu, adresi vai citus rekvizītus, tai skaitā mainoties Līdzēju pārstāvjiem, tās tālruņa numuram vai e-pasta adresei, katrs Līdzējs apņemas 3 (trīs) darba dienu laikā elektroniski paziņot otram Līdzējam par izmaiņām.
15.2. Visi Vienošanās pielikumi ir Vienošanās neatņemamas sastāvdaļas. Vienošanās pielikumā:
15.2.1. Vienošanās 1. pielikums: Piegādātāju “Tehniskā specifikācija/Tehniskais piedāvājums/Finanšu piedāvājums”;
15.2.2. Vienošanās 2. pielikums: “Uzaicinājums” (paraugs);
15.2.3. Vienošanās 3. pielikums: “Piedāvājums” (paraugs);
15.2.4. Vienošanās 3.1. pielikums “Vērtēšanas kritēriji”;
15.2.5. Vienošanās 4. pielikums: “Akts par Preču piegādi ar nokavējumu ” (paraugs);
15.2.6. Vienošanās 5. pielikums: “Defekta akts” (paraugs);
15.2.7. Vienošanās 6. pielikums: “Līguma projekts” (paraugs);
15.2.8. Vienošanās 7. pielikums: “Pasūtītāja pārstāvji un materiāli atbildīgās personas un Preču piegādes adreses”.


16. LĪDZĒJU REKVIZĪTI UN PARAKSTI
Pasūtītājs 1: 
Iekšlietu ministrijas Informācijas centrs
Reģ.Nr. 90000289913
Adrese: Bruņinieku iela 72B, Rīga,
LV – 1009
e-pasts: pasts@ic.iem.gov.lv
Banka: Valsts kase
Kods: TRELLV22
Konta Nr. LV96TREL2140088026000

(paraksts*) J.Melderis
Priekšnieka p.i.

Pasūtītājs 2: 
Valsts policija 
Reģ.Nr.90000099040 
Čiekurkalna 1.līnija 1, k-4, 
Rīga, LV-1026
Valsts kase
Kods: TRELLV22
Konts: LV67TREL2140091031000
E-pasts: pasts@vp.gov.lv
Priekšnieks: A. Ruks

Pasūtītājs 3: 
Valsts ugunsdzēsības un glābšanas dienests
Reģ.Nr.90000049834
Talejas iela 1, Rīga, LV – 1026
e-pasts: pasts@vugd.gov.lv
Banka: Valsts Kase Rīgas NC
Kods: TRELLV22
Konts: LV72TREL214014422100B
Priekšnieks: M.Baltmanis
Pasūtītājs 4: 
Valsts robežsardze
Reģ.Nr. 90000086402
Adrese: Rūdolfa iela 5, Rīga, LV-1012
e-pasts: pasts@rs.gov.lv	
Banka: Valsts kase
Kods: TRELLV22XXX
Konta Nr. LV53TREL2140126037000
priekšnieka vietnieks (Galvenās pārvaldes priekšnieks) Juris Martukāns
(paraksts*)


Piegādātājs 1:
LMT Retail & Logistics SIA
Reģ.Nr. 40103148504
Adrese: Ropažu iela 6, Rīga, LV – 1039
e-pasts: retail@lmt.lv
Banka: AS Swedbanka 
Kods: HABA LV22
Konta Nr. LV57HABA0551000976751
Valdes priekšsēdētājs R. Kalniņš
Valdes loceklis Ģ. Ozoliņš

Piegādātājs 2:
"BITE Latvija" SIA 
Reģ.Nr. 40003742426
Adrese: Uriekstes iela 2a-24, LV-1005, Rīga, Latvija
e-pasts: cenuaptaujas@bite.lv
Banka: AS „Swedbank”
Bankas kods: HABALV22
Konta Nr.: LV21HABA0551009849601
Pārdošanas direktors M. Jaunošāns

Piegādātājs 3:
"TehEksperts" SIA 
Reģ.Nr. 41503080333
Adrese: Krasta iela 89, Rīga, LV-1019
e-pasts: : info@bm.lv
Banka: AS “Swedbank”
Kods: HABALV22
Konta Nr. LV35HABA0551044594652
Valdes loceklis I.Freimanis

Piegādātājs 4:
"VEFabrika" SIA
Reģ.Nr. 44103059378
Adrese: Ieriķu iela 73, Rīga, LV-1084
e-pasts: info@vefabrika.lv
Banka: A/S Swedbank
Kods: HABALV22
Konta Nr. LV95HABA0551028346460   
Pilnvarotā persona I.Lenša

